
                                  2008.a nr…..

Projekteerimistingimuste määramine

(Kangelaste pr.32 territooriumi heakorrastamine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Kangelaste pr.32 territooriumi heakorrastamise ehitusprojekti koostamiseks järgnevalt:
	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2 Asukoht 
                                          
	Narva linn, Kangelaste pr.32
Maakasutuse sihtotstarve: sotsiaalmaa

	1.3  Projekteerimistingimused on kehtivad 2 aastat alates korralduse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 17.01.08.a avaldus nr.92/1-12,

         Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Humanitaargümnaasiumi territooriumi piirde ja asfaltkatte rekonstrueerimine, staadioni mullakihi ja murupindade taastamine ning piirdega ümbritsetud mänguväljaku rajamine.
	3. ÜLDNÕUDED




3.1 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.2 Projekti koostamisel juhinduda kehtivatest seadustest, standarditest, normdokumentidest ja juhenditest, sealhulgas:

- Teede- ja sideministri 28. septembri 1999. a määrusega nr 55 vastu võetud „Tee projekteerimise normid ja nõuded”,
- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“,

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“,

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus” jne.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

	4. ARHITEKTUURSED JA LINNAEHITUSLIKUD TINGIMUSED


4.1 Ette näha Kangelaste pr.32 territooriumi piirde rekonstrueerimine. Lahendada piire kõrgusega kuni 2,0 m sobilikuna  piirkonna miljöösse ning hoonega kooskõlas olevaks. Esitada piirde, jälgvärava ja väravate vaated, piirdeaia värvikood ning tehnilised näitajad (rajatise ehitisalune pind, kõrgus, pikkus).
4.2 Piirde tüüp: võrkpiire, aiapaneelid, dekoratiivpiire koos kaunistavate elementidega. Esitada vähemalt 2 piirde eskiislahendust heakskiidu saamiseks. 
4.3 Ette näha piirdega ümbritsetud mänguväljak ja kavandada istepingid selle kõrvale. Lahendada piire kõrgusega kuni 1,5 m.  Esitada seadmete paigutuse plaan, spetsifikatsioon, tehnilised andmed ning nende paigalduse kirjeldus.
4.4 Vajadusel näha ette mänguväljaku, kõnniteede ja staadioni tänavavalgustus. 
4.5 Esitada valgustite ja istepinkide eskiisid, arvestades „Narva Linnamööbel” projektiga.
4.6 Ette näha Humanitaargümnaasiumi territooriumi asfaltkatte rekonstrueerimine. Tagada vete äravool teekattelt. Esitada kasutatavate materjalide spetsifikatsioon ning teekatte lõige. Kõnniteekattena soovitame kasutada teekattekivisid.
4.7 Ette näha staadioni mullakihi ja murupindade taastamine. Esitada põhilised pinnakatete tööde mahud.
4.8 Heakorrastus: lahendada projekti koosseisus. 
4.9 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.10 Asendiplaan: näidata tehnovõrgud ja rajatised, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, lahendada väljasõit krundilt. 
	5. INSENERTEHNILISED ERITINGIMUSED



5.1 Vajadusel projekti koosseisus esitada insener-tehniline projektlahendus tänavavalgustusele.
5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Narva Linnavalitsuse Linnavara ja-Majandusamet.

6.3    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

